་ཡི༔ བླ་ཆེན་ཞིག་འབྱུང་མདོ་ཁམས་ཀུན་ཏུ་རྒྱུ༔ ཟང་ཟིང་སྣ་ཚོགས་ཐབས་ཀྱིས་སྐྱེ་འགྲོ་བསླུ༔ ནད་རིགས་སྣ་ཚོགས་གདོན་རྒོད་སྣ་ཚོགས་པ༔ རང་གིས་
འཕྲུལ་ཏེ་རང་གིས་བསལ་བ་ཡིས༔ ཀུན་གྱི་སྣང་བ་བསྒྱུར་ནས་དབང་དུ་བྱེད༔ བྱང་ཤར་མཚམས་ནས་བུད་མེད་འཕྲུལ་མོ་ཆེ༔ ཁམས་ཀྱི་ཡུལ་ཀུན་ཉུལ་ནས་ས་མཁན་བྱེད༔ དུ་རུ་ཀ་
ཡི་དམག་སྣ་འདྲེན་པའི་ཕྱིར༔ བོད་ཁམས་ཡུལ་ཀུན་རྒྱ་མི་སྤྲང་པོས་ཁྱབ༔ སྨད་ནས་སྟོད་དུ་འགྲོ་བའི་མགྲོན་པོ་དང་༔ དེ་བཞིན་སྟོད་ནས་སྨད་དུ་འགྲོ་བ་ཡི༔ རྒྱ་མིན་སོག་མིན་མགྲོན་
པོ་སྣ་ཚོགས་འབྱུང་༔ ཧོར་གྱི་རྒྱལ་ཁབ་རྒྱ་མི་གསུམ་གྱིས་འཛིན༔ ད་ལྟའི་ཞང་བློན་ཁྲ་ཡི་མགོ་ཅན་དང་༔ ཐེའུ་རང་སྤྲུལ་པ་སྤྲེའུའི་མགོ་ཅན་གཉིས༔ ལས་ངན་སྤྱོད་དང་སྨོན་ལམ་
ལོག་པའི་མཐུས༔ བོད་ཁམས་གཉིས་སུ་ཡང་ཡང་སྐྱེ་སྲིད་འཛིན༔ སེ་ཕུང་སྤྲུལ་པ་རྒྱལ་པོ་གླང་དར་མས༔ བར་བར་བོད་ཁམས་གཉིས་ཀྱི་རྗེ་བོར་སྤྲུལ༔ དེ་གསུམ་ལས་ཀ་དམག་
32

བཅུ་བདུན་
འཁྲུགས་ཡོ་ལང་འགྱེད༔ ཡུལ་ཁམས་ཀུན་ཏུ་མི་བདེའི་ལ་ཡོག་འདོར༔ རྒྱལ་མོ་རོང་དུ་རྒྱལ་གྱི་མིང་ཅན་དང་༔ རྔ་ཡི་ལུང་པར་ཁྲ་མགོའི་སྤྲུལ་པ་འབྱུང་༔ i
མཐའ་མིའི་སྣ་འདྲེན་བསྟན་འགྲོའི་བདེ་སྐྱིད་བསྣུབ༔ གནོད་སྦྱིན་ལྗོངས་སུ་སྲིན་མོའི་སྤྲུལ་པ་འབྱུང་༔ མི་མིན་ལྗོངས་སུ་མི་མིན་སྤྲུལ་པ་འབྱུང་༔ འཁྲུགས་དང་རྩོད་པའི་རེེས་ལ་རྟག་ཏུ་
བརྩོན༔ རྩེ་མང་རྒྱུད་དུ་རྒྱལ་པོའི་སྤྲུལ་པ་འབྱུང་༔ ཛམ་བྷ་ལ་ཐང་འཕྲོག་བྱེད་དགའ་བོ་འབྱུང་༔ ཅོག་ཅོག་རི་ལ་བདུད་ཀྱི་དམག་སྒར་འདེབས༔ ལི་ཐང་ཕྱོགས་སུ་དམ་སྲིའི་སྤྲུལ་པ་
འབྱུང་༔ ལྟ་བ་ལོག་པའི་ལམ་སྟོན་འབངས་གྱུར་བསླུ༔ རྫ་ཆུའི་རྒྱུད་དུ་ཐེའུ་རང་སྤྲུལ་པ་སླེབས༔ མིག་འཕྲུལ་འགྱེད་ཅིང་སྐྱེ་འགྲོའི་བློ་ཡིད་བསླུ༔ ཤྭ་རི་དམ་སྲི་མེ་སྟག་དམར་པོ་
འབྱུང་༔ མགོ་ལ་བདུད་པོ་རོག་ཏིའི་སྤྲུལ་པ་འབྱུང་༔ དམེ་འཁྲུགས་གྲོང་གསུམ་ཡུལ་འབུད་བྱེད་པ་འབྱུང་༔ གསེར་ལུང་སྨད་དུ་བཙན་གྱི་སྤྲུལ་པ་འབྱུང་༔ སྙི་གསེར་མཚམས་སུ་ཀླུ་
༡ བཙན་སྤྲུལ་པ་འབྱུང་༔ རྐུ་ཇག་འཁྲུགས་དང་རྩོད་པའི་ལས་ལ་བརྩོན༔ མི་ཡི་ཤེས་རྒྱུད་དམ་སྲི་བདུད་ཀྱིས་བསླུས༔ དགོན་སྡེ་ཆོས་སྡེའི་དཀོར་ལ་ཧབ་ཤ་བྱེད༔ ད་ལྟའི་བདུད་བློན་ཟུང་ ༦
33

གཏེར་ བདུད་འཇོམས་གླིང་པའི་གསུང་། གསར།
ཞིག་སྤུ་ཡུལ་འབྱུང་༔ ནང་འཐབ་གསོད་གཅོད་མཚོན་གྱི་ཡོ་ལང་འགྱེད༔ གྲ་དཀར་གྲ་ནག་ཟུང་སྡེབས་བྱེད་པ་འབྱུང་༔ དེ་དག་མཐའ་མི་དབུས་རྡིབ་སྔ་ལྟས་ཡིན༔ དུ་རུ་ཀ་ཡིས་ཡུལ་
ཁམས་ཁྱབ་པའི་ལྟས༔ རི་བོ་དག་ལ་མེ་དཔུང་མཆེད་པ་བཞིན༔ རིམ་བཞིན་མཐའ་ནས་རྒྱལ་ཁབ་ཁ་ལོ་བསྒྱུར༔ བོད་ཁམས་མཐའ་ནས་སྡུད་ཅིང་དབུས་སུ་རྡིབ༔ རྒྱ་གར་རྒྱ་ནག་བོད་
ཁམས་ཐམས་ཅད་ཀུན༔ མཐའ་མི་ཀླ་ཀློས་ཁྱབ་ནས་ལོ་ཁྱིམ་ནི༔ བདུན་ཅུ་རྩ་ལྔའི་བར་དུ་གནས་པའི་མཐར༔ སླར་ཡང་འབྱུང་པོ་ཧ་ནུ་མནྡྷ་ཡིས༔ སྐྱེ་འགྲོའི་སྲོག་དབུགས་སྡུད་པའི་
ལས་ལ་ཆས༔ ཕྱོགས་མཚམས་བརྒྱད་ནས་དམག་དཔོན་བཅུ་དྲུག་གིས༔ ཉིན་འཁྲུགས་མཚན་འཁྲུགས་མཚོན་གྱི་ཆར་པ་འབེབས༔ ཕོ་རྣམས་གསོད་ཅིང་མོ་གཞོན་དག་ལ་སྤྱོད༔
མི་ཤ་རྟ་ཤ་ཟ་ཞིང་གསོད་ལས་བྱེད༔ དེ་དུས་ཤི་ཚད་འདྲེར་ལངས་མངོན་རྒྱུག་ཅིང་༔ རོ་ལང་ནང་འཐབ་ཀྭི་སྒྲ་ཆོ་སྒྲ་སྒྲོགས༔ སྲོག་ཆགས་མིག་གིས་གང་མཐོང་ཐམས་ཅད་གསོད༔
མཐའ་མི་རང་གི་རིགས་གྱུར་མ་གཏོགས་པའི༔ རྒྱ་དང་བོད་ཀྱི་རིགས་གྱུར་ཐམས་ཅད་གསོད༔ ཤ་རི་ཁྲག་གི་མཚོ་མོ་འཁྱིལ་བ་འབྱུང་༔ དེ་ཚེ་ཀླ་ཀློའི་བྱ་བྱེད་ཆོས་གསུམ་ལས༔
པས་ཤི་ཚད་འདྲེ་བལ་ཀྱིས་མཚན་རྒྱུག་ངས་གལ
34

སངས་རྒྱས་བསྟན་པའི་སྒྲ་ཙམ་གྲགས་མི་འགྱུར༔ དེ་དག་དུས་ཀྱི་སྙིགས་མར་འབྱུང་འགྱུར་རོ༔ ཞེས་གསུངས་མཁའ་འགྲོ་ཡེ་ཤེས་མཚོ་རྒྱལ་གྱིས༔ i
དུས་གསུམ་ཀུན་མཁྱེན་གུ་རུ་རིན་པོ་ཆེ༔ བསྟན་པ་འཛིན་སྐྱོང་སྤེལ་བའི་སྐྱེས་བུ་དང་༔ བདུད་ཀྱི་སྤྲུལ་པ་འབྱུང་བའི་ཡུལ་དེ་དག༔ ད་ལྟ་ཡོད་དམ་མ་འོངས་འབྱུང་འགྱུར་ལགས༔
ཞེས་ཞུས་མ་ཧཱ་གུ་རུའི་ཞལ་སྔ་ནས༔ དེ་ལྟར་ཡུལ་མི་རྗེ་ཁམས་དེ་དག་ནི༔ ཕལ་ཆེར་མ་འོངས་དུས་སུ་འབྱུང་འགྱུར་ལས༔ རྒྱལ་ཁབ་ཆེན་པོ་འགའ་ལས་ཡོད་མ་ཡིན༔ ས་བོན་ཙམ་
༈ རེ་ཕྱོགས་ནས་འབྱུང་བ་ལས༔ ཡུལ་འཛིན་མང་དུ་འཕེལ་ཞིང་རྒྱལ་ཁབ་ཆགས༔ ཆོས་རྒྱལ་གདུང་བརྒྱུད་མཐའ་ནས་མ་སྟོང་བར༔ ཐུགས་བསྐྱེད་དང་ནི་སྨོན་ལམ་རྣམ་དག་མཐུས༔
མདོ་སྔགས་བསྟན་པའི་ཉི་མ་མི་ནུབ་ཀྱང་༔ དང་པོ་བསྟན་པའི་ཆུ་འགོ་དབུས་ཕྱོགས་སུ༔ བཤད་དང་སྒྲུབ་པའི་བསྟན་པ་རབ་ཏུ་རྒྱས༔ བསྟན་པའི་ཉི་མ་ནུབ་ལ་ཕྱོགས་པའི་ལྟས༔
༡༣ དབུས་གཙང་རུ་བཞིའི་མི་རྣམས་ཐམས་ཅད་ཀྱི༔ རྒྱུད་འགྱུར་འདུ་འཛི་ལེ་ལོས་རྣམ་པར་གཡེང་༔ ཆོས་ཀྱི་བྱ་བ་ཉིན་མོའི་སྐར་ཙམ་ལས༔ མི་མཐོང་ཆོས་བརྒྱད་བྱ་བ་དག་ལ་འབྱམས༔ie
35

གཏེར་ བདུད་འཇོམས་གླིང་པའི་གསུང་། གསར།
ང་ཡི་སྤྲུལ་པ་བཟང་པོའི་མིང་མཐའ་ཅན༔ མདོ་ཁམས་སྨད་ཀྱི་ཕྱོགས་སུ་འབྱུང་ནས་སུ༔ བཤད་སྒྲུབ་བསྟན་པ་མདོ་ཁམས་ཕྱོགས་སུ་འགྲོ༔ འཇམ་དབྱངས་སྤྲུལ་པ་རསྨིའི་མིང་མཐའ་
ཅན༔ཁམས་ཀྱི་རྫ་རྒྱུད་ཕྱོགས་སུ་འབྱུང་འགྱུར་གྱིས༔ དམ་ཆོས་འདུལ་བའི་བསྟན་པས་ཡུལ་དེར་ཁྱབ༔ མི་རབས་གསུམ་གྱི་གནས་ཚད་རྫོགས་པའི་མཐར༔ བསྟན་པའི་ཉི་ཟླ་སྤྲིན་
གྱིས་བསྒྲིབ་པའི་ལྟས༔ ལ་ལས་ཁ་བཤད་དག་ལ་མཆོག་འཛིན་ཅིང་༔ སྙིང་པོའི་སྒྲུབ་པ་བྱེད་པའི་དུས་སྐབས་མེད༔ ལ་ལས་ལྟ་བའི་གནས་ལུགས་ཡིན་ལུགས་ལ༔ རྒྱུས་མེད་དེ་ཕྱིར་
གདིང་དང་མི་ལྡན་ཅིང་༔ ཤེས་པ་ལུང་མ་བསྟན་དུ་གདིང་འཆའ་སྟེ༔ སྲིད་ལས་འདའ་བའི་ལྟ་སྒོམ་གཅིག་ཀྱང་མེད༔ སློབ་དཔོན་ལྟ་ལོག་འབངས་གྱུར་དེ་རྗེས་འགྲོ༔ བསྐལ་པ་མང་
མཐར་འབྲས་བུ་རེ་རློམ་སྟེ༔ རྣམ་རྟོག་དག་ལ་བཅོས་སླད་འབད་རྩོལ་བྱེད༔ འཁོར་བའི་གནས་སུ་བསོད་ནམས་བསགས་ཙམ་ལས༔ བསྐལ་མང་ལས་ངན་སྟོབས་ཀྱིས་ཁ་དྲང་སྟེ༔
རྣམ་རྟོག་དཀར་པོའི་འཕྲོ་རྒྱུན་བཅད་ནས་སུ༔ རྣམ་པར་གྲོལ་བའི་ས་ལ་ཐུག་དུས་མེད༔ དེ་དུས་ལྟ་བ་ངན་པས་ལམ་འདྲེན་གྱི༔ སློབ་དཔོན་རང་ཡང་རྟག་ལྟའི་རྒྱུད་དུ་གོལ༔ འདི་དག་
36

བཅུ་དགུ་
འབྱུང་འགྱུར་ཡུལ་དང་བསྟན་པ་ཡི༔ དར་རྒུད་ཟུར་ཙམ་ལས་ནི་བརྗོད་དུ་མེད༔ ཅེས་གསུངས་མཁའ་འགྲོ་ཡེ་ཤེས་མཚོ་རྒྱལ་གྱིས༔ དུས་གསུམ་མཁྱེན་པ་ i
གུ་རུ་རིན་པོ་ཆེ༔ སྙིགས་དུས་བསྟན་པ་མདོ་ཁམས་སྨད་ཕྱོགས་སུ༔ འཛིན་སྐྱོང་སྤེལ་བའི་སྐྱེས་བུ་ཇི་ཙམ་མཆི༔ འགྲུབ་འབྲས་མངོན་གྱུར་སྐྱེས་བུ་ཡོད་དམ་མེད༔ ཡོད་ཀྱང་བདུད་
དང་དམ་སྲིའི་འཚེ་བ་ཡིས༔ བར་གཅོད་རྐྱེན་སྣང་མཆིས་སམ་མ་མཆིས་ལགས༔ མཆིས་ན་བར་ཆད་གང་གིས་སེལ་བ་དང་༔ ཀླ་ཀློའི་རྒོལ་བ་བཟློག་ཐབས་ཇི་ལྟར་མཆིས༔ དུས་
གསུམ་མཁྱེན་པ་གུ་རུས་བསྟན་དུ་གསོལ༔ ཞེས་ཞུས་ཨོ་རྒྱན་ཆེན་པོའི་ཞལ་སྔ་ནས༔ ཀྱཻ་ཧོ་ཉོན་ཅིག་ཇོ་མོ་མཚོ་རྒྱལ་མ༔ བསྟན་པ་མདོ་ཁམས་སྨད་དུ་འགྲོ་བའི་ཚེ༔ བཤད་པའི་
བསྟན་འཛིན་སྟོན་པ་ལྔ་བཅུ་འབྱུང་༔ འདུལ་བའི་བསྟན་འཛིན་སྟོན་པ་བརྒྱ་ཕྲག་འབྱུང་༔ སྒྲུབ་པའི་བསྟན་འཛིན་སྐྱེས་བུ་ཉེར་ལྔ་འབྱུང་༔ ཁྱད་པར་འོད་གསལ་རྫོགས་པ་ཆེན་པོ་ཡི༔
༥ ལྟ་སྒོམ་འཕྱུག་མེད་སྟོན་པ་བཅུ་ཕྲག་འབྱུང་༔ དེ་དག་རྣམས་ལ་བར་དུ་གཅོད་པ་ཡི༔ བདུད་བགེགས་དམ་སྲི་རྒྱལ་བསེན་སྣ་ཚོགས་པས༔ སྒྲོ་སྐུར་ལོག་ལྟ་སྣ་ཚོགས་བྱེད་པ་དང་༔ ༦
37

གཏེར་ བདུད་འཇོམས་གླིང་པའི་གསུང་། གསར།
ཉམས་སད་རྐུ་ཇག་མ་ཉེས་ཁ་ཡོག་འབེབས༔ གཟུགས་མེད་ལྷ་འདྲེའི་ནད་གཅོད་སྡུག་བསྔལ་གཏོང་༔ སྣ་ཚོགས་ཐབས་ཀྱིས་བསླུ་བ་ཤིན་ཏུ་མང་༔ ཁྱད་པར་འཇིག་རྟེན་ཆོས་བརྒྱད་
ཡུལ་དུ་འདྲེན༔ དེ་དག་བཟློག་པའི་ཐབས་ནི་འདི་ལྟ་སྟེ༔ དུས་ཀུན་པད་འབྱུང་ང་ཉྀད་ཡིད་ལ་བྱ༔ གསོལ་འདེབས་བསྙེན་སྒྲུབ་ཚོགས་མཆོད་ཅི་མང་བཏང་༔ སྙིགས་མ་ལྔ་བདོའི་དུས་
ལ་བབས་པའི་ཚེ༔ དཔལ་ཆེན་ཕྲིན་ལས་སྒྲུབ་པའི་གདུལ་བྱ་སྟེ༔ ཕུར་པ་རྡོ་རྗེ་གཞོན་ནུ་ལ་བརྟེན་ཏེ༔ གྲུབ་ལྟས་མངོན་དུ་མ་གྱུར་བར་དུ་བསྒྲུབ༔ བྱུར་སྲི་དམ་སྲི་མནན་པའི་ལས་ལ་
བརྩོན༔ ལྷ་ཆེན་དབང་ཕྱུག་ཆེན་པོ་ལ་བརྟེན་ནས༔ སྣང་སྲིད་དབང་སྡུད་དབང་གི་ཕྲིན་ལས་སྒྲུབ༔ ཕྲིན་ལས་ཐོགས་མེད་གཟའ་བདུད་རྒྱལ་པོ་ཉིད༔ བསྙེན་སྒྲུབ་མཆོད་གསོལ་དག་ལ་
རབ་ཏུ་འབད༔ གྲུབ་ལྟས་མངོན་དུ་མ་གྱུར་བར་དུ་བསྒྲུབ༔ བསྟན་པའི་དགྲ་བོ་བྱུང་ཚེ་བསྐུལ་ཞིང་རྦད༔ དེ་ལྟར་ལག་ལེན་གནད་དང་ལྡན་པ་ཡིས༔ སངས་རྒྱས་བསྟན་པའི་ཆེ་བ་
བསྐྱེད་པ་དང་༔ དཀོན་མཆོག་དབུ་འཕང་བསྟོད་པའི་དོན་ཆེན་འགྲུབ༔ དེ་ལྟར་གནད་དང་ལྡན་པར་མ་གྱུར་ན༔ མི་ནག་སྐྱེ་བོ་ལང་ཤོར་མགོ་འཕང་མཐོ༔ དགེ་འདུན་དབུ་འཕང་
གྲུབ་ལྟས་མངོན་དུ་མ་གྱུར་བར་དུ་པ
38

ཉི་ཤུ་ཐམ་པ་
དམན་ཅིང་ཉེས་པའི་ཚོགས༔ གློ་བུར་འཚུབས་མ་བཞིན་དུ་ཡང་ཡང་ལྡང་༔ བླ་སློབ་ནང་འཁྲུགས་ཕན་ཚུན་འཁྲུགས་རྩོད་ལྡང་༔ དེའི་རྐྱེན་བསྟན་འཛིན་ :
སྐྱེས་བུའི་སྐུ་ཚེ་ཐུང་༔ དམ་ཚིག་སྡོམ་པའི་ཆོས་ཁྲིམས་འཇིགས་པ་ཡིས༔ བསྟན་པའི་སྒོར་ཞུགས་དགེ་བཙུན་སྐྱ་ཆས་འཛིན༔ ཚོང་དུས་འགྲིམ་ཞིང་ཆོས་བརྒྱད་ཡུལ་དུ་འབྱམས༔
ལྐོག་ཏུ་བུད་མེད་ལ་སྤྱོད་བག་མི་ཚ༔ དཀོར་ལ་རྔམས་ཤིང་དགེ་འདུན་གྲལ་དུ་འདུ༔ དེ་དག་བདུད་དང་དམ་སྲིའི་དབང་གྱུར་ཏེ༔ ཤི་ཚད་འདྲེར་ལྡང་ཆོས་དང་བླ་མར་འཚེ༔ དེའི་མཐར་
རྡོ་རྗེ་དམྱལ་བར་ལྟུང་འགྱུར་རོ༔ དེ་ལྟར་ལས་ངན་གཅོད་པའི་རྒྱུ་རྐྱེན་ནི༔ སློབ་མའི་ཤེས་རྒྱུད་དུལ་བའི་ཐབས་ཟབ་མོ༔ ལྟ་སྒོམ་ཟབ་མོའི་གནད་ལ་བསླབ་གྱུར་ནས༔ སྒོ་གསུམ་རྣལ་
དབབ་སྙིང་པོའི་སྒྲུབ་པ་ལ༔ རྩེ་གཅིག་འབད་པ་དང་པོའི་ལག་ལེན་གནད༔ འདི་ཉིད་རྩལ་དུ་བཏོན་ནས་འཆད་པ་ཡིས༔ སློབ་མའི་རྒྱུད་དུལ་སྒྲུབ་ཚུགས་ཟིན་པར་འགྱུར༔ ལྔ་བརྒྱའི་ཐ་
༣ མ་སློབ་དཔོན་འགའ་ཞིག་གིས༔ ཁ་བཤད་རྩལ་བཏོན་སྒོམ་པར་སྨད་སྒྲོགས་པས༔ རྐྱེན་དེས་ལ་ལས་བློ་རྨོངས་ཤེས་རབ་ཞན༔ ཐོས་པ་མི་ཤེས་སྒོམ་པའི་གནད་ཀྱང་དོར༔ གཡོ་སྒྱུས་ ie
39

གཏེར་ བདུད་འཇོམས་གླིང་པའི་གསུང་། གསར།
རྒྱུད་གང་བག་མེད་ཡུལ་དུ་འབྱམས༔ ལ་ལས་ཁ་བཤད་གནད་དུ་མི་འགྲོ་སྟེ༔ ཤེས་རྒྱུད་བསྲེག་ཅིང་གཞན་ལ་གནོད་སེམས་ཀྱིས༔ གྲོང་ཡུལ་ཀུན་ཏུ་སྒྲོ་སྐུར་ག་ཞ་འདོམས༔ རང་
ལས་སངས་རྒྱས་དངོས་སུ་བྱོན་ན་ཡང་༔ དད་མེད་སྐྱོན་གྱི་ཕུང་པོར་མཐོང་གྱུར་ཏེ༔ ལོག་ལྟས་རྒྱུད་གང་བདུད་དང་རཱུ་དྲར་གོལ༔ ཐེག་ཆེན་སྨ་ཕབ་བར་པའི་ཐེག་པ་ལ༔ བསླབ་ཅིང་
བཅོས་མས་རྣམ་རྟོག་ཁ་བསྒྱུར་བྱེད༔ བཅོས་མིན་ངེས་འབྱུང་སྙིང་རྗེ་སྐྱེ་དུས་མེད༔ ལ་ལས་སྒོམ་པ་དམིགས་གཏད་ཅན་ཞིག་དང་༔ རྣམ་རྟོག་འཚོ་སྐྱོང་བདེ་སྡུག་སྣང་བ་སློང་༔
དེ་མཐར་ཤེས་པ་བཟོ་མེད་ལཽམ་དུ་བྱེད༔ ལྟ་སྒོམ་མཐར་ཐུག་ཐེག་པའི་ཡང་རྩེར་བསྔགས༔ ཐོས་པ་དུག་བཞིན་མཐོང་ནས་དེས་རྐྱེན་གྱིས༔ ཤེས་རབ་ཆུང་ཞིང་ལྟ་བའྀ་ཚུལ་མི་རྟོགས༔
དེ་ཕྱིར་རྣམ་པར་གྲོལ་བའི་འབྲས་བུ་དཀོན༔ ཐོས་པ་ཤེས་ཀྱང་ཉམས་སུ་ལེན་མཁན་དཀོན༔ སྒོམ་པ་བསླབ་ཀྱང་རྟག་ཏུ་བསྒོམ་མཁན་མེད༔ ལྷ་བསྒྲུབ་མང་ཡང་བསྐྱེད་རིམ་གདིང་ལྡན་
དཀོན༔ དེ་ཕྱིར་གྲུབ་པ་ཐོབ་པ་ཉིན་སྐར་ཙམ༔ ཀླ་ཀློའི་བསྟན་པའི་འཕེལ་ཁ་ཁྱི་ལ་དར༔ དེ་བཟློག་དེ་ཡི་གཉེན་པོ་འབྲུག་ལ་བཏང་༔ ཆོས་སྡེ་གཅིག་མིན་ཀུན་གྱི་བསྒྲུབ་པ་བསྐྱང་༔
40

국
ཉེར་གཅིག་བྱོན།
བསྲེག་མནན་འཕང་བའི་ལས་ཚོགས་འབད་དེ་བྱ༔ དེ་ལྟར་གནད་ཀྱིས་བཟློག་པའི་དུས་ཡོལ་ན༔ ཟོལ་མེད་རྩེ་གཅིག་སྒོ་གསུམ་དགེ་སྦྱོར་བའི༔ ལས་ཅན་
སྐྱེས་བུ་ཕོ་མོ་ཐམས་ཅད་ཀུན༔ པདྨ་བདག་གིས་བྱིན་བརླབས་སྤྲུལ་པའི་ཞིང་༔ སྨོན་ལམ་རྒྱ་ཆེན་རྒྱ་ཡིས་ཐེབས་པའི་གནས༔ སྦས་ཡུལ་ཆེན་པོ་བརྒྱད་དུ་བགྲོད་བྱས་ན༔ ཚེ་འདིར་ཚེ་
དང་སྒྲུབ་པ་མཉམ་པ་དང་༔ ཕྱི་མ་ཨོ་རྒྱན་མཁའ་འགྲོའི་གླིང་དུ་གྲོལ༔ དེ་ལྟར་སྦས་ཡུལ་དག་གི་སྒོ་ཕྱེས་ཚེ༔ དང་པོ་མི་སྔ་བར་ཆད་བདུད་ཀྱིས་བཤོལ༔ ཐ་མ་མི་ཕྱི་ཀླ་ཀློས་ལམ་
གེགས་བྱེད༔ བར་དུ་པདྨ་ང་ལ་གསོལ་འདེབས་ཤིང་༔ ཚོགས་མཆོད་མང་བཏང་བསོད་ནམས་རྒྱ་ཆེར་བསགས༔ ཡི་དམ་དཔལ་ཆེན་རྡོ་རྗེ་གཞོན་ནུ་དང་༔ སྣང་སྲིད་དབང་བསྒྱུར་
དབང་ཕྱུག་ཆེན་པོ་ཡི༔ བསྙེན་སྒྲུབ་བསྐང་གསོལ་དག་ལ་རབ་ཏུ་འབད༔ དེ་ནས་སྡེ་བརྒྱད་དྲེགས་པའི་ཚོགས་རྣམས་ལ༔ གཏོར་མ་མང་བཏང་ལམ་གྱི་གེགས་སེལ་བའི༔ ཕྲིན་རེེས་
༣ བཅོལ་བའི་རྗེས་སུ་རང་ཡུལ་ལ༔ ཆགས་ཞེན་འཁྲི་བ་བཅད་ནས་ཕྱིན་པ་ན༔ ཀླ་ཀློའི་རྒོལ་བ་བཟློག་ཐབས་དེ་ལས་མེད༔ དེ་ཕྱིར་གཡུལ་ལས་རྣམ་རྒྱལ་མཆོད་རྟེན་འདི༔ ཕྱོགས་ ie
41

གཏེར་ བདུད་འཇོམས་གླིང་པའི་གསུང་། གསར།
རྣམས་ཀུན་ཏུ་ཁྱབ་པའི་རྟེན་འབྲེལ་སྣ༔ སྨོན་ལོག་བདུད་ཀྱིས་བཟློག་པར་མ་བྱས་ཤིང་༔ བོད་ཁམས་ཡུལ་གྲུ་རེ་བཞིན་བཞེངས་ནུས་ན༔ ལོ་གྲངས་བརྒྱ་ཕྲག་གཅིག་ཏུ་བདུད་བསྟན་
བཟློག༔ མདོ་སྔགས་བསྟན་པ་མི་ནུབ་ཙམ་དུ་གནས༔ དེ་ནས་ཡུལ་འཇིག་ཆེན་པོ་བཟློག་ཐབས་མེད༔ ཅེས་གསུངས་ཡེ་ཤེས་མཁའ་འགྲོ་དགྱེས་པར་གྱུར༔ ས་མ་ཡ༔ རེ་ཞིག་པདྨ་
འོད་དུ་ཨ་ཐམ་རྒྱ༔
ཞེས་ཁ་བྱང་ལུང་བསྟན་འདི་ཉིད་རང་སློབ་དམ་པ་ཕུན་ཚོགས་བཀྲ་ཤིས་དང་ངག་དབང་ཕྲིན་ལས་གཉིས་ཀྱིས་བསྐུལ་ངོར་ཁྲག་འཐུང་བདུད་འཇོམས་རྡོ་རྗེས་ཡིག་མེད་
ཨུ་པ་དྷེ་ཤ་ལས་བསྒྱུར་བའོ། །དགེའོ